pinigil ni simoun ang kaniyang salita sa isang galaw, at sa dahilang malapit nang mag umaga, ay nagsabing: binata, hindi ko ipinagbibilin sa inyo na itago ang aking lihim, sapagkat batid ko na ang pagkamalihim ay isa sa inyong ugaling taglay, at saka ang isa pay kahit na ibigin ninyong akoy isuplong ay unang paniniwalaan ang mag aalahas na si simoun, ang kaibigan ng mga may kapangyarihan at ng mga pari, kay sa nag aaral na si basilio, na pinaghihinalaan nang pilibustero, sa dahilang siyay taga ritong natatangi at nababantog, at sapagkat sa ninanasang matutuhan ay makakatagpo ng malalakas na kalaban. gayon man, kahit hindi ninyo tinugunan ang aking pag asa, sa araw na magbago kayo ng paghahaka, ay hanapin ninyo ako sa aking bahay sa escolta at paglilingkuran ko kayo ng boong lugod. napasalamat si basilio at lumayo. namali kaya ako ng tukoy?